Rio Grandė (Argentina)
Rio Grandė (isp. Río Grande) – miestas Argentinos pietuose, Ugnies Žemės, Antarktidos ir Pietų Atlanto salų srityje, Ugnies Žemės salos šiaurėje, Atlanto vandenyno pakrantėje, prie Grandės upės žiočių. Išplėtota žvejybos ir žuvies apdirbimo, elektronikos pramonė. Netoli miesto išgaunama nafta ir dujos. Turizmas (daugiausia sportinė žūklė). Vienas sparčiausiai augančių Argentinos miestų (52 681 gyv. – 2001 m., 98 277–2020 m.), XXI a. pr. aplenkęs Ušuają ir tapęs didžiausiu provincijos miestu. Auga dėl plėtojamos naftos ir dujų pramonės.